El Club de Tenis Burjassot realitza una gran temporada
2025-07-24

El Club de Tenis Burjassot, amb quasi 50 anys d’història, ha participat enguany en diferents competicions organitzades per la Federació de Tenis de la Comunitat Valenciana, aconseguint en una d’elles, la Copa Federació, arribant a la final, jugada el passat mes de juliol en les pistes del Club de Tenis El Collao de Riba-roja de Túria.

En la competició de Veterans +35, els integrants del club van aconseguir passar la fase de grups, “encara que en la següent ronda ja eliminatòria, l’equip va perdre en les pistes del Club de Tenis CAM Villenense de Villena”, tal com han informat fonts del club burjassoter.

El Club també ha participat en les competicions de junior masculí i femení on es va aconseguir la permanència en segona divisió, Veterans +40, Veterans +45, l’Absolut Femení de primera divisió, així com l’Absolut Masculí de tercera divisió en la qual es van aconseguir els quarts de final “i es va perdre en una disputada eliminatòria contra Torremar de Benicàssim”.

El Club de Tenis posa a la disposició de totes aquelles persones que vulguen posar-se en contacte amb ell el correu ctenisburjassot@gmail.com.